Ĝermolisto de kubaj esperantistoj

## A 
### Antonio Alemán Ruiz 
**Antonio Alemán Ruiz** (mortis en decembro 1968) estis esperantisto en Havano. Li fondis la unuan landan asocion en Kubo kaj la revuon "Latinamerika Esperantisto".

### Georgina Almanza 
**Georgina ALMANZA LANZ** (naskiĝis la 19-an de aprilo 1933) estas aktorino kaj esperantistino el Kubo. En 2010 ŝi ricevis de UEA la diplomon pri Elstara Arta Agado pro ŝia kontribuo al la esperantista kulturo. Ŝi estis elektita Honora Membro de Kuba Esperanto-Asocio en 2013.

### Niurka Alonso Santos 
**Niurka ALONSO SANTOS** (naskiĝis la 4-an de aprilo 1963 en Havano) estas kuba inĝeniero kaj esperantisto. Ŝi esperantiĝis en 1978, kaj en 1979 partoprenis la fondiĝo de Kuba Esperanto-Asocio, en tiu jaro mem, ekkomencis instrui la lingvon. Niurka estas prezidantino de la Filio Urbo Havano kaj ankaŭ estis nacia estrarano de KEA pri Informado.

### Tirso Ávila Bory 
**Tirso ÁVILA BORY** (naskiĝis ) estas kuba esperantisto, prezidanto de la Esperanto-grupo de Guantánamo[ekde kiam kaj ĉu daŭre?].

### Marta Alonso Gutiérrez 
**Marta Eugenia ALONSO GUTIÉRREZ** (naskiĝis  - mortis  en Havano) estas kuba instruisto kaj esperantisto. Ŝi esperantiĝis en 1980 kaj trapasis sukcese Tradukistan kaj Instruistan Kursojn. Ŝi estis municipa, provinca kaj nacia estraro, ankaŭ komisiito pri Turismo. Membris la Nacian estraron de Kuba esperanto Asocio kiel sekretariino pri Edukado kaj dum 9 jaroj kiel sekretariino pri Financo, kaj nacia ILEI reprezentanto en Kubo.

### Onoermis Acuña Velázquez 
**Onoermis ACUÑA VELÁZQUEZ** (naskiĝis  en Contramaestre, Santiago de Cuba - mortis  en Havano) estis kuba esperantisto kaj bibliotekistino. Estrarano de la filio Contramaestre kaj prezidanto de Havana Esperanto-Filio de KEA.

## B 
### Santiago Barreras Linares 
**Santiago BARRERAS LINARES**, delegito de Universala Medicina E-Asocio en Kubo, forpasis la 11-an de majo. Li ofte gvidis renkontiĝojn de medicinistoj, i.a. Seminariojn pri Apliko de E-o en Scienco kaj Tekniko (SAEST).

### Johano Besada 
**Johano BESADA** [**Juan Lázaro Besada Toledo**] (naskiĝi en 1953 en Havano) kuba esperantisto. Diplomito pri Humanismaj Studoj kaj Teologio. Instruisto pri kubaj literaturo kaj historio. Poeto kaj eseisto.

### Francisco Jesús Briel de Cañas 
**Francisco Jesús BRIEL DE CAÑAS** (Naskiĝis la 14an de januaro 1940 en Havano). Kuba esperantisto kaj honora membro de Kuba Esperanto-Asocio ekde 2015. Diplomiĝis kiel industria inĝeniero en 1978. Li estis fondinto de Havana Esperanto-Grupo (1971) kaj membro de Havana Esperanto-Rondo (1972 ĝis 1974). Ekde 1972 li estas individua membro de UEA kaj membro fondinto de KEA. Li aktivis por Yumeiho kaj TEVA.

### Fráncel Briel Gil 
**Fráncel BRIEL GIL** (naskiĝis  en Havano) estas kuba denaska esperantisto, elektronika teknikisto kaj masaĝisto, specialisto pri Yumeiho-terapio. Li estas membro de UMEA, TEVA, MYS, Ruĝa Kruco, Kuba Federacio de Radioamatoroj (CL2FBG). Fráncel estas iniciatinto, instruisto kaj terapiisto 5-a grada pri Yumeiho-terapio en Kubo (1990) kaj reprezentanto en Ameriko.

### Guillermo Bes Salazar 
**Guillermo BES SALAZAR** (naskiĝis  en Santiago de Cuba) estas kuba agronomo, specialisto pri sanigado de plantoj kaj esperantisto. Li esperantiĝis en marto 2005 kaj estas membro de KEA kaj UEA. Guillermo estis prezidanto de la Provinca Filio en Santiago de Cuba dum la jaroj 2008 ĝis 2011.

## C 
### María Julia Cárdenas Cápiro 
**María Julia CÁRDENAS CÁPIRO** estas kuba esperantistino, unue vivinta en Pedro Betancourt, de 2012 en Havano. Ekde 2002 ŝi vivas kun germana esperantista edzo Vilhelmo Lutermano.

**En Esperanto aperis**
* Ignacio Ramonet: La eksplodo de la ĵurnalismo. De la amaskomunikiloj al la amaso de komunikiloj. Tradukita de María Julia Cárdenas Cápiro kaj la edzo Vilhelmo Lutermano, Monda Asembleo Socia (MAS), 2013, 104 paĝoj, ISBN 978-2-918300-95-3 (pli detalaj informoj)

### Jesús Castillo Jiménez 
**Jesús Andrés CASTILLO JIMÉNEZ** (naskiĝis la 15-an de oktobro 1937 en Havano - mortis la 2-an de majo 2013 en Havano) estas kuba esperantisto kaj honora membro de Kuba Esperanto-Asocio. De 1986 ĝis 1990 li estis prezidanto de KEA, en tiu etapo okazis pluraj el la plej gravaj eventoj de la unua epoko de KEA.

### Socorro Castro Acosta 
**Socorro Maximiliana CASTRO ACOSTA** (naskiĝis , mortis en 2008) estis kuba esperantisto kaj honora membro de KEA.

### Rosa Castañeda Guerrero 
**Rosa CASTAÑEDA GUERRERO** estas kuba esperantistino, pri kiu ankoraŭ komplete mankas biografiaj informoj. 

### Martín Castro López 
**Martín CASTRO LÓPEZ** (naskiĝis  - mortis  en Havano) estis kuba arkitekto kaj esperantista muzikisto. Li estis estrarano de KEA pri Kulturo (1984-1994), kongresano kaj reprezentanto de kubaj artistoj en la 73-a UK (Roterdamo, 1988).

### Rafael Rodolfo Cabrera Espinosa 
**Rafael Rodolfo CABRERA ESPINOSA** estas kuba esperantisto el Bayamo. Pli da biografiaj informoj pri li ĉi tie ĝis nun videble ne notiĝis.

* persona paĝo en la retejo *Facebook*

### Gonzalo Collantes García 
**Gonzalo COLLANTES GARCÍA** (naskiĝis  en Santiago de Cuba) estas kuba esperantisto, diplomita en la Pedagogia Instituto de la Orienta Universitato, en la fako Geografio. De pluraj jaroj gvidas E-kursojn en Alagoas, Brazilo, li ankaŭ estas prezidanto de la Kuba ILEI-Sekcio.

### José Evelio Cárdenas Zúñiga 
**José Evelio CÁRDENAS ZÚÑIGA** (naskiĝis ) estas kuba inĝeniero esperantisto, en esperantujo konata kiel **Josefo**. Li estis prezidanto de la Filio Esperanto-Havano dum la periodo 2014-2016 kaj instruisto de la baza nivelo en la nacia sidejo de KEA.

### José de Jesús Campos Pacheco 
**José de Jesús CAMPOS PACHECO** (naskiĝis la 27-an de januaro 1975 en Matanzas) estas kuba instruisto pri angla, portugala kaj esperanta lingvoj. Lia unua kontakto kun Esperanto estis en la jaro 1994. Li estis prezidanto de la Esperanto filio de la vilaĝo Pedro Betancourt (1994-1999; 2008-2011). Li kunlaboras kun la revuo Juna Amiko de ILEI ekde la jaro 1999 kaj MAS eldonis plurajn el liaj libroj (originalaj verkoj kaj elhispanigitaj).

### David Campo Pérez 
**David CAMPO PÉREZ** (naskiĝis  en Holguín, Kubo) estas kuba esperantisto kaj inĝeniero.

### Amparado Cisnero Rovira 
**Amparado CISNERO ROVIRA** (naskiĝis  en Bueycito) estas kuba esperantisto kaj instruisto de la angla lingvo, membro de SAT kaj reprezentanto de KEA en Ciego de Ávila.

## D 
### Norberto Díaz Guevara 
**Norberto DÍAZ GUEVARA** (naskiĝis  en Sancti Spíritus) estas kuba elektronika inĝeniero kaj esperantisto. Konatiĝis kun Esperanto en 1985, instruisto en pluraj niveloj kaj redaktoro de la bulteno Jajabo. Li estas redaktoro de la rubriko “Moderna vivo”, de la gazeto Monato.

### Albania Duthil Alvarez 
**Albania DUTHIL ALVAREZ** (naskiĝis  en Holguín) estas kuba bestkuracistino kaj esperantistino. Ŝi emeritiĝis kiel sekretario de KEA, dum pluraj jaroj ŝi estis estrarano de KEA. Ofta partoprenanto en la Zamenhofa Meriejo, naciaj aranĝoj kaj internaciaj kongresoj.

### Jorge Alberto DOMÍNGUEZ AGÜERO 
**Jorge Alberto DOMÍNGUEZ AGÜERO** (naskiĝis  en Kamagvejo) estas kuba esperantisto eklerninta Esperanton en 2021.

### Daimi Doval Delsa 
**Daimi DOVAL DELSA** estas kuba esperantistino, vivanta en Havano, sed devene el Camagüey. Ankaŭ ŝia parencino, la juristino Noemi Doval, estas esperantistino.

* persona paĝo en la retejo *Facebook*

## F 
### Alberto Fernández-Calienes Barrios 
**Alberto FERNÁNDEZ-CALIENES Barrios** (naskiĝis la 21-an de novembro 1962) estas kuba esperantisto. Li estis la prezidanto de Kuba Esperanto-Asocio dum 3 periodoj de 2011-2014, 2014-2017 kaj 2022-…. Calienes verkis la libron “Frazaro hispana esperanto” eldonita de KEA en 2011.

### Pedro Fernández Rodríguez 
**Pedro FERNÁNDEZ RODRÍGUEZ** (naskiĝis la 13-an de julio 1943 en Havano) estas kuba esperantisto kaj estrarano de KEA. Li estas teknikisto pri Ekonomiko kaj laboris dum 36 jaroj en la kuba Ministerio pri la Konstruado, kie li pensiuliĝis en 2008. Kunverkis la libron “Frazaro hispana esperanto” eldonita de KEA en 2011. Li aperas en vivanta panteono edukado.net, aktiva membro kaj organizanto de la Martí-Klubo “Patrio estas Homaro” de KEA.

### Yordán Fonseca Olivera 
**Nicolás Yordán FONSECA OLIVERA** (naskiĝis la 7-an de junio 1972 en Havano) estas kuba esploristo pri scienco kaj religio, radioamatoro kaj esperantisto. Membro de KEA ekde 1998 kaj de UEA ekde 2004. Li estis secretario de Provinca Estraro Filio Havano (2008-2010) kaj estrarano pri instruado (2011-2022).

## G 
### Alberto García Fumero 
**Alberto GARCÍA FUMERO** (naskiĝis la 2-an de oktobro 1955) estas esperantisto, vortaristo kaj verkisto el Kubo. Por la verko Nia vortaro por latinamerikanoj: Español-esperanto - Esperanto-hispana li kunlaboris kun Guido Hernández. Li kunlaboris por gazetoj kiel Beletra Almanako kaj Monato kies redaktoro pri spirita vivo li estas.

### Ariadna García Gutiérrez 
**Ariadna GARCÍA GUTIÉRREZ** (naskiĝis la 22-an de februaro 1991) estas kuba esperantistino. En la 71-a IJK ŝi estis elektita estrarano de TEJO pri landa kaj faka agado.

### Maritza Gutiérrez González 
**Maritza GUTIÉRREZ GONZÁLEZ** (nask. 1960) estas kuba esperantistino, ĵurnalistino, diplomito pri ekonomiko en la Havana Universitato. Ekstudis Esperanton en 1979 kaj aktivis ekde 1981 kiel esperanto-instruisto, ekde 1985 kiel estrarano en la landa asocio en la informa fako. Ŝi respondecas pri esperanto-elsendoj de Radio Havano Kubo Kubo ekde 1988. Komence de 2019, ŝi aniĝis en la Akademio de Esperanto por 9-jara oficperiodo.

### Miguel Ángel González Alfonso 
**Miguel Angel GONZÁLEZ ALFONSO** (naskiĝis la 12-an de aprilo 1967 en Havano, Kubo) estas kuba esperantisto. Li estas instruisto de la angla kaj Esperanto.

### Maria Lisandra Gonzalez Hurtado 
**Maria Lisandra GONZALEZ HURTADO** (naskiĝis  en Guantánamo) estas kuba komputista inĝeniero kaj esperantisto. Lisandra estis LKK de la IJK 2010, nuntempe aktiva kunlaboranto de RHK en Esperanto.

### Jorge Luis González Santillán 
**Jorge Luis GONZÁLEZ SANTILLÁN** estas kuba esperantisto, pri kiu ankoraŭ komplete mankas biografiaj informoj. 

### Carlos Manuel Ginarte Alfonso 
**Carlos Manuel GINARTE ALFONS** estas kuba esperantisto, pri kiu ankoraŭ komplete mankas biografiaj informoj.

## H 
### Julián Hernández Angulo 
**Julián HERNÁNDEZ ANGULO**, ofte simple nomata **Juliano**, estas instruisto, kantisto, gitarludanto, kaj nacia estrarano de Kuba Esperanto-Asocio (KEA), profesoro pri la angla ĉe la Pedagogia Universitato Varona.

### Andy Hernández 
**Andy HERNÁNDEZ MARTÍNEZ** (naskiĝis la 21-an de decembro 1985 en Florida, Camagüey, Kubo) estas kuba esperantisto, kiu nuntempe loĝas en Hispanio. Li estas vikipediisto, tradukisto kaj preleganto ĉe esperanto-aranĝoj, li kunkreis kaj administras la retejon VeganArto.

## J 
### Héctor Jiménez Batista 
**Héctor JIMÉNEZ BATISTA** (naskiĝis  kaj mortis  en Havano) estis kuba elektroinĝeniero, esperantisto kaj gitaristo. Li estis estrarano de Kuba Esperanto-Asocio pri Edukado (1991-2001), instruisto de Esperanto. Li esperantigis plurajn bolerojn, kiujn li kantis akompanita de sia gitaro en kubaj kaj eksterlandaj eventoj el kiuj aperis KD-forme kompilitaj sub la titolo “Latinamerika mozaiko”.

### Raúl Juárez Sedeño 
**Raúl JUÁREZ SEDEÑO** (naskiĝis la 2-an de oktobro 1926 en Camagüey, Kubo, kaj samurbe mortis la 4-an de junio 2012) estis kuba esperantisto kaj honora membro de UEA.

### Elias Julius
**Elias J. Julius** estis esperantisto en la komenco de 20-a jarcento. Li prezentis la tezon *El problema de una lengua auxiliar internacional y su solúción: el Esperanto* al Universitato de Havano ĉirkaŭ 1929.

## L 
### Pedro Pablo Lamas Díaz 
**Pedro Pablo LAMAS DÍAZ** (naskiĝis  en Ciego de Ávila kaj mortis en 2014) estis honora membro de UEA kaj de Kuba Esperanto-Asocio. Li donacis imponan kolekton de E-libroj al la Komisiono pri Historio de Esperanto en Kubo, li estas ĝenerale konsiderata kiel “patro” de la hodiaŭa forta kuba movado.

### Rufino Lopez Cepero 
**Rufino LOPEZ CEPERO** (naskiĝis 1925 - mortis  en Havano, Kubo), kie li estis la vicdelegito.

### Ismary Lezcano García 
**Ismary LEZCANO GARCÍA** (naskiĝis ) estas kuba esperantisto, studis la hispanan en la Pedagogia Universitato Varona. Ŝi estis profesia sekretariino de KEA kaj pondeculo pri ILEI-sekcio en Havano.

### Vilhelmo Lutermano 
**Vilhelmo LUTERMANO** (naskiĝis ) estas germandevena esperantisto, kiu aktive tradukas al Esperanto kaj aktivas en la maldekstra Esperanto-movado (Monda Asembleo Socia kaj SAT). Li estas la ĉefredaktisto de la Esperanto-versio de Le Monde diplomatique en Esperanto kaj membro de la akademio de Esperanto, li de multaj jaroj loĝas en Kubo.

### Leonardo Luna Neyra 
**Leonardo LUNA NEYRA** estas kuba esperantisto, pri kiu ankoraŭ komplete mankas biografiaj informoj. 

## M 
### Julio Martínez Fiallo 
**Julio MARTÍNEZ FIALLO** (naskiĝis la 16-an de novembro 1934 en Havano kaj mortis la 15-an de decembro 2015 en San Antonio de los Baños, Artemisa) estis kuba esperantisto, membro fondinto kaj honora membro de KEA.

### José Luis Montes de Oca Cárdenaz 
**José Luis MONTES DE OCA CÁRDENAZ** (naskiĝis la 26-an de novembro 1947 en Villa Clara) estas kuba esperantisto ekde 1987, li tuj komencis instrui Esperanton dum multaj jaroj en Santa Clara kaj en aliaj municipoj ankaŭ en aliaj provincoj kiel Cienfuegos, Ciego de Ávila kaj ankaŭ en Santo Domingo kie li instruis al infanoj. Li estis prezidanto de la municipa grupo kaj la provinca filio.

### Magaly Molina Suárez 
**Magaly MOLINA SUÁREZ** estas kuba esperantistino kaj instruistino pri la germana lingvo. Ekde 2020 ŝi estas estraranino de Kuba Esperanto-Asocio.

**Eksteraj ligiloj**
* persona paĝo en la retejo *Facebook*

### Juan Carlos Montero Medina 
**Juan Carlos MONTERO MEDINA** (naskiĝis  en Sagua la Grande, Villa Clara) estas kuba militisto, oficiro, librotenisto kaj esperantisto. Li aliĝis al KEA komence de la jaro 1984, partoprenis en la 95-a UK en Havano, kaj en aliaj naciaj aranĝoj. Diplomito de la KEA-ekzameno, tradukanto kaj ofta kunlaboranto de Monato.

### Digna Mayra Morales Burón 
### Graciela Morgado Rodriguez 
**Graciela MORGADO RODRIGUEZ** (naskiĝis  en Contramaestre) esperantistiĝis en 1995. Ŝi estas aktiva esperantistino kaj E-instruistino, kiu organizis la movadon en Contramaestre, Santiago de Cuba. Ŝi fondis kaj reĝisoris la kulturan projekton Amindaj, kiu debutis dum la 95-a UK (Havano 1990).

### Geomar Martínez Pérez 
**Geomar MARTÍNEZ PÉREZ** (naskiĝis ) estas kuba komputikisto, instruisto, esperantisto kaj amatora muzikisto. Geomar estas poligloto kaj lingvolernemulo, li edziĝis al germana esperantistino Ĵenja kaj nuntempe loĝas en Germanio.

## N 
### Guillermo Navarro Toledano 
**Guillermo NNAVARRO TOLEDANO** estas kuba esperantisto, pri kiu ankoraŭ komplete mankas biografiaj informoj. 

### Roberto Núñez Silva 
**Roberto NÚÑEZ SILVA** estas kuba esperantisto, pri kiu ankoraŭ komplete mankas biografiaj informoj. 

### Mayra Núñez Hernández 
**Mayra NUÑEZ HERNÁNDEZ** (naskiĝis  en Havano) estas kuba esperantisto, diplomita Inĝeniero pri Agronomio kaj Licenciulo pri Arta Edukado. Esperantistiĝis en 1988, ŝi nuntempe loĝas en Hispanio.

## O 
### Ismael Ortega Iber 
**Ismael ORTEGA IBER** (naskiĝis ) estas kuba esperantisto, emerita tradukisto kaj interpretisto. Li esperantiĝis en 1972, membro kaj aktivulo de porfondiga grupo (1973-1978), kiu celis la kreon de Nacia Esperanto-Asocio.

### Fernando Ortiz Fernández 
**Fernando ORTIZ FERNÁNDEZ** (naskiĝis la 16-an de julio 1881 en Havano; mortis la 10-an de aprilo 1969 samurbe) estis kuba sciencisto, politikisto kaj juristo. Li validas kiel fondinto de la kuba antropologio kaj muzika etnologio. En ĉi tiu funkcio li estis instruinto de tuta generacio de modernaj kubaj antropologoj. Krom tio li renomiĝis kiel verkinto de krimsciencaj kaj historisciencaj traktaĵoj.

## P 
### Fernando Paredes Elósegui 
**Fernando Andrés PAREDES ELÓSEGUI** (naskiĝis la 7an de aprilo 1946 en Havano) estas kuba esperantisto kaj honora membro de Kuba Esperanto-Asocio. Estis fondinto de Havana Esperanto-Rondo (1972) kaj membro de ties estraro. Ekde 1973 estas individua membro kaj delegito de UEA. Delegito kaj fakdelegito de UEA ekde 1984 kaj ĉefdelegito en du periodoj (1983-1990 kaj ekde 2014).
### Andrés Piñera Prieto 
**Andrés PIÑERA PRIETO** estas kuba esperantisto, kiu funkciis kiel intertempa prezidanto de Kuba Esperanto-Asocio en 1986. Pli da biografiaj informoj pri li ĉi tie ĝis nun videble ne notiĝis.

## Q 
### Jany Quiñones Valdés 
**Jany QUIÑONES VALDÉS** (naskiĝis  en Havano) estas kuba esperantisto, diplomita pri muziko (2015), ŝi estas muzikisto-instruistino pri klasika gitaro kaj pri muzikensemblo. Ŝi partoprenis en pluraj naciaj kaj internaciaj eventoj en Esperantujo, kie ŝi prelegis kaj koncertis per tradukitaj kaj originalaj verkoj en Esperanto. Originale en Esperanto aperis ĉe MAS ŝia libro Panoramo de kuba popola muziko.

## R 
### Orlando Raola 
**Orlando E. RAOLA** (naskiĝis en Havano, Kubo en 1955) estas kemiisto kaj esperantisto de kuba deveno, nun vivanta en Usono, pli ekzakte en Greenbrae, kantono Sonoma, Kalifornio. Li estas doktoro pri kemio (Universitato de Kalifornio Santa Barbara, 2005) kaj profesoro pri kemio ĉe *Santa Rosa Junior College*.

### Javier Ramos Nistal 
**Javier RAMOS NISTAL** (naskiĝis  en Havano) estas kuba esperantisto (ekde 2010), vicprezidanto de Esperanto kaj Libera Scio, vikipediisto, radioamatoro kaj volontulo de la Kuba Ruĝa Kruco. Li estas membro de TEJO kaj UEA, estrarano de Kuba Esperanto-Asocio. Kontribuanto ĉe BitArkivo, STEB (ciferecigado kaj arkivado), eventaservo, organizando de Paralela Universo en Ameriko. Li redaktis kaj kontribuas al pluraj e-revuoj kaj bultenoj, tradukisto kaj instruisto de Esperanto.

### Andrés Rodríguez González 
**Andrés Pedro RODRÍGUEZ GONZÁLEZ** (naskiĝis la 30-an de novembro 1941 en Havano) estas kuba esperantisto, li estis la unua prezidanto de Kuba Esperanto-Asocio kaj honora membro de KEA ekde 2015.

### Juan Ramón Rodríguez Gómez 
**Juan Ramón RODRÍGUEZ GÓMEZ** (naskiĝis la 12-an de julio 1953) estas kuba esperantisto kaj historiisto. Juan Ramón esperantistiĝis en 1981 kaj de tiam membras en Kuba Esperanto-Asocio. Li partoprenis ĉiujn naciajn kongresojn, 4 Universalaj Kongresoj 75a, 78a, 86a kaj 95a kaj 5 Tut-Amerikaj Kongresoj (TAKE) 1996 (Kostariko), 1999 (Kolombio), 2001 (Meksiko), 2004 (Kubo) en kiu li estis membro de la LKK kaj 2008 (Kanado). Li verkis libron pri la historio de Esperanto en Kubo *Historia del movimiento esperantista en Cuba* hispanlingva.

### Alberto Rodríguez Pineda 
**Alberto RODRÍGUEZ PINEDA** estas kuba esperantisto. Li estis membro de la lokaj kongresaj komitatoj (LKK) de la UK 1990 kaj la UK 2010, kaj laŭ la revuo Esperanto li en 2005 en funkcio de direktoro de la centra oficejo de Kuba Esperanto-Asocio (KEA) partoprenis renkontiĝon kun la nobelpremiito Reinhard Selten, . Ankaŭ en la periodo 2022-2024 li daŭre estis estrarano de KEA, kaj supozeble ankaŭ poste restas.

### Yoan Rodríguez Martínez 
**Yoan Michel RODRÍGUEZ MARTÍNEZ** (naskiĝis  en San Juan y Martínez, Pinar del Río) estas kuba psikologo kaj esperantisto. Li eklernis esperanton en 2010, partoprenis en pluraj naciaj kaj internaciaj aranĝoj, organizis kursojn kaj estis komitatano de KEA en Pinar. Yoan estas estrarano de Kuba Esperantista Junulara Organizo (KEJO) kaj organizanto de pluraj junularaj kongresoj.

### Cirilo Ramos Piñero 
**Cirilo RAMOS PIÑERO** (naskiĝis  kaj mortis ) estis kuba esperantisto. Cirilo esperantistiĝis en 1992 kaj tuj ekinstruis la lingvon kaj aktivis en la ILEI-sekcio. Li estis prezidanto de Havana Esperanto-Filio kaj membro de la Historia komisiono de KEA.

## S 
### Ricardo Salazar Crespo 
**Ricardo SALAZAR CRESPO** estas kuba esperantisto kaj ekde februaro 2018 honora membro de Kuba Esperanto-Asocio. Li naskiĝis la 26-an de majo 1947 en vilaĝo
Magarabomba, Florida, ne la subŝtato de Usono, sed municipo de provinco Camagüey en centra Kubo, estas biologo kaj intertempe pensiiĝinta profesoro de la Universitato Ignacio Agramonte de Camagüey. Ekde multaj jaroj li vivas en Poblado Cascorro, antaŭurba loĝloko de Camagüey.

### Osniel Sarmiento Dunán 
**Osniel SARMIENTO DUNÁN** (naskiĝis la 18-an de decembro 1991 en Santiago de Cuba) estas kuba agronoma inĝeniero kaj esperantisto. Li komencis en la movado en 2006 kaj estas membro de UEA/TEJO ekde 2010.

## T 
### Elvira Tapia Batista 
**Elvira TAPIA BATISTA** estas kuba esperantistino, pri kiu ankoraŭ komplete mankas biografiaj informoj.

### Julio César Tamayo Salas 
**Julio César TAMAYO SALAS** (naskiĝis  en Santiago de Cuba, Kubo) estas kuba esperantisto kaj teknikisto pri komputiloj. Li estis prezidanto de la esperanto-filio en Santiago de Cuba de 1994-2001; 2005-2010; dum 12 jaroj li estis komitatano de KEA.

## Z 
### Alina Zuaznabal Himely 
**Alina ZUAZNABAL HIMELY** estas kuba esperantistino kaj bibliotekistino el Cienfuegos, aktiva interalie en la urba Esperanto-klubo de iom pli ol 30 mebroj. Krome interalie ŝi estis la sola fora gasto de la Rusiaj Esperanto-Tagoj aŭguste 2017 al Poŝeĥonje, kaj estis kunorganizantino de la 9-a Tut-Amerika Kongreso de Esperanto de februaro 2018 en Havano.

**Eksteraj ligiloj**
* 14-minuta intervjuo de ŝi el aŭguste 2017 en Jutubo ()
* persona paĝo en la retejo *Facebook*
* persona paĝo en la retejo *LinkedIn*

## Referencoj 
!
Kubaj
Kubaj